Document ID: 31979R2171

ΚΑΝΟΝΙΣΜΟΣ (ΕΟΚ) αριθ. 2171/79 ΤΗΣ ΕΠΙΤΡΟΠΗΣ της 4ης Οκτωβρίου 1979 περί τροποποιήσεως του κανονισμού (ΕΟΚ) αριθ. 1641/71 "περί κανόνων ποιότητος για τα μήλα και επιτραπέζια αχλάδια"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΟΚ) αριθ. 1301/79(2), και κυρίως το άρθρο 2 παράγραφος 2,
Εκτιμώντας:
ότι οι κανόνες ποιότητος για τα μήλα και τα επιτραπέζια αχλάδια καθορίζονται από τον κανονισμό (ΕΟΚ) αριθ. 1641/71 της Επιτροπής(3)- ότι στους συναπτόμενους πίνακες αυτοί οι κανόνες περιλαμβάνουν για διάφορους σκοπούς την απαρίθμηση ενός αριθμού ποικιλιών- ότι πρέπει να συμπληρωθεί ή απαρίθμηση για να ληφθεί υπόψη η λήψη νέων ποικιλιών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στους κανόνες ποιότητος για τα μήλα και τα αχλάδια που εμφαίνονται στο παράρτημα του κανονισμού (ΕΟΚ) αριθ. 1641/71, η ένδειξη Jonagold εισάγεται:
- μετά την ποικιλία Karmyn de Sonnaville στην ομάδα Β του πίνακος Α,
- μετά την ποικιλία Karmyn de Sonnaville στον κατάλογο I του πίνακος Γ.
Άρθρο 2
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 4 Οκτωβρίου 1979.

Labels: 7
3
17